Athletics Vanuatu i stap invitem eni yangfala we i stap long community o long church, school age grup stat long 14 yia i go antap blong attendem trening bageken long Korman stadium from preperesen tuwods Meleniasian Championship mo Youth Olympic trial, we bambae Vanuatu i hostem long manis May namba 9 kasem 11.
Taem ya bambae hemi gudfala opotiuniti blong Vanuatu i filem in bigfala namba blong athletics tim blong Vanuatu i save toppem medal tally, long taem blong Melanesian Championship.
Presa i stap finis long Vanuatu blong pefom, from naoia Vanuatu i soem finis se long taem blong Pacific Mini Games se yumi save kompit wetem Fiji mo Papua New Guinea wetem New Caledonia wetem 26 medals we athletics i bin winim, mo lukluk i stap se bambae Vanuatu i save mentenem o go moa long hemia o nogat, long taem blong Melanesan Championships.
Sapos eni athletes wea i no sua long event blong hem, bambae i gat olgeta top lokol koj oli stap oltaem long Korman Stadium blong assistim olgeta athlete we oli gat kwesten.
Athletics Vanuatu i talem se taem blong trening hemi 4pm i go kasem 6pm everi dei long Mande kasem Faede,
Athletics Vanuatu i stressem impotens blong olgeta klab oli mas pem afiliesen fee blong olgeta nekis manis, long wan stret deit we bambae oli jas anaonsem iet, we bambae i luk i gat wan Athletics Forum we Athletics Vanuatu mo Oceania Athletics bambae oli ranem.
“From Vanuatu bambae hemi hostem fes taem eva Melanesian Championship, i propa nomo blong yumi givim wan gudfala jalenj mo hostem wan tunamen we bambae i jenisim histri blong Athletics long Vanuatu,” Athletics President, Rex Issachar i talem.
“Fiji nomo oltaem hemi stap hostem olgeta bigfala athletics ivent, be long yia ia hemi festaem we bambae hemi hostem, mo i gud yumi soemaot se yumi disevem blong hostem.”
tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn